# Bar Mitzvà

### De Viquipèdia

Quan un nen jueu arriba a l'edat de la maduresa (12 anys per les nenes, 13 pels nens), es torna responsable de sí mateix sota la llei jueva. En aquest punt, el nen es converteix en un bar mitzvà o bar mitzvah, (בר מצווה, "fill del manament") i la nena en una bat mitzvà (בת מצווה, "filla del manament"). La forma plural és b'nai mitzvà, encara que per a les celebracions múltiples hom diu "bat mitzvot". Abans d'aquesta edat, tota la responsabilitat és dels pares. Després d'aquesta edat, els nens tenen el privilegi de participar en totes les àrees de la vida i la comunitat jueves, i tenen responsabilitats de les lleis rituals, de la tradició i de l'ètica.

Des dels temps mediavls, és una tradició jueva celebrar l'edat del Bar Mitzvà dels nens. Usualment, el sàbat (dissabte) anterior al seu 13è aniversari, el nen pot llegir de la Torà i de l'Haftara i té el privilegi de dir un petit d'var Torah (homilia), o dirigir part de les pregàries de la sinagoga. Quan el nen rep l'honor de llegir la Torà a la sinagoga (acció que s'anomena ailyah en hebreu), el nen oficialment ha arribat a l'edat del bar mitzvà. Altres vegades la celebració es realitza en altres reunions d'altres dies. La reunió, però, inclou un menjar de celebració amb la família, els amics i els membres de la comunitat.

A excepció d'Itàlia, en cap lloc no hi ha una cerimònia similar quan una nena es converteix en "bat mitzvà". Encara que les nenes reben les mateixes responsabilitats de la llei, tenen un paper menys públic a les sinagogues. No obstant això, des del segle XIX els jueus reformats, conservadors i reconstruccionistes van tornar a la noció de les "obligacions" i les distincions de gènere del judaisme. Avui dia, les jueus no ortodoxos celebren també l'edat de "bat mitzvà" de les nenes com ho fan amb el "bar mitzvà" dels nens. La majoria de les sinagogues reformades i conservadores tenen una participació equitativa dins la qual les dones poden llegir de la Torà i dirigir els serveis d'oració.

Per altra banda, el judaisme ortodox rebutja l'idea de que les dones poden llegir de la Torà o dirigir els serveis d'oració, i aquesta denominació ha desenvolupat una manera menys pública de celebrar l'ocasió. Usualment, les nenes ortodoxes llegeixen sobre algun tema jueu, o reciten versicles d'altres llibres de la Tanakh. No obstant això, la celebració del "bat mitzvà" s'ha convertit en una celebració generalitzada de totes les denominacions.

Obtingut de "http://ca.wikipedia.org../../../b/a/r/Bar_Mitzv%C3%A0_2634.html"

Categoria: Celebracions jueves

##### Views

- Article
- Discussió
- Revisió actual

##### Cerca

##### En altres llengües

- العربية
- Česky
- Dansk
- Deutsch
- English
- Español
- Français
- עברית
- Hrvatski
- Italiano
- 日本語
- Lietuvių
- Nederlands
- Polski
- Português
- Slovenčina
- Svenska
- Українська
- ייִדיש